**Shtojca 1 - Elementet kryesore të procedurës për financim të projekteve të shoqatave, individëve e subjekteve tjera nga Lugina**

|  |  |  |
| --- | --- | --- |
|  | **Elementet Kryesore:** | **Përshkrimi dhe modalitetet e zbatimit:** |
| **1.** | **Konteksti** | Banorët e Luginës së Preshevës, Medvegjës dhe Bujanocit janë të diskriminuar nga shteti serb si në aspekt të mbështetjes financiare ashtu sa i përket të drejtave dhe ruajtjes së demografisë dhe trashëgimisë kulturore. Qeveria e Kosovës përkrah kauzën e shqiptarëve të kësaj ane për mbrojtje të të drejtave të pakicës shqiptare në Serbi. Me qëllim për të ndalur eksodin dhe promovuar identitetin etnik, shqiptarët e Luginës kanë nevojë për përkrahje financiare që mbështet aktivitete e projekte të cilat mbrojnë dhe promovojnë identitetin, kulturën, artin, gjuhën dhe trashëgiminë kulturore . Mundësitë financiare nga komunat vendore janë të limituara prandaj Qeveria e Kosovës ka vendosur ti përkrah përmes një fondi të veçantë të dedikuar enkas për këtë anë. |
| **2.** | **Qëllimi i përgjithshëm** | Qëllimi i përgjithshëm është mbrojtja, kultivimi dhe promovimi i identitetit, gjuhës, artit dhe kulturës shqiptare në Luginë. |
| **3.** | **Qëllimet specifike** | * Aktivitete që synojnë avansimin e politikave në fushën e mbrojtjes dhe promovimit të të drejtave dhe interesave të pakicës shqiptare; * Aktivitete për zhvillimin e mundësive ekonomike për shqiptarët respektivisht aftësimi i tyre në gjenerimin e të hyrave; * Rritja e vetëdijes për të drejtat e njeriut me theks në të drejtat e pakicës shqiptare në Serbi; * Angazhimi i shoqatave për të investuar në avancimin dhe zgjerimin e njohurive të rinisë për të përfituar nga mundësitë e arsimit; * Aktivitete rinore, sportive, edukative, kulturore që promovojnë gjuhën, identitetin dhe kulturën shqiptare; * Aktivitete që mbrojnë dhe promovojnë vlerat dhe trashëgiminë kulturore shqiptare; * Aktivitetet që mbrojnë dhe promovojnë të drejtat e personave me nevoja të veçanta, të vajzave dhe grave dhe fëmijëve nga lugina; * Shkëmbime të ndryshme mes organizatave brenda luginës (përfshirë Sanxhakun) me ato të Kosovës; * Aktivitete që kanë të bëjnë me rrjetëzime dhe partneritete mes organizatave shqiptare të Luginës me organizata tjera në Kosovë, Shqipëri e Maqedoni Veriore. |
| **4.** | **Buxheti i përgjithshëm në dispozicion** | * Sipas ligjit Nr.08/L-066 për Ndarjet Buxhetore për Buxhetin e Republikës së Kosovës për vitin 2022; |
| **5.** | **Thirrjet publike** | Të gjitha fondet dhe përkrahja do të realizohet përmes thirrjeve publike të menaxhuara nga Këshilli Kombëtar Shqiptar.  Administrimi i thirrjeve, kategorizimi i aplikimeve e kontrolli administrativ, përfshirë komunikimin me aplikantët potencial dhe përfituesit bëhet nga KKSH. |
| **6.** | **Grupi i synuar** | Komuniteti shqiptar në përgjithësi me theks të veçantë tek të rinjtë, studentët, gratë dhe vajzat, fëmijët, artistët, sportistët, krijuesit, akademikët etj. |
| **7.** | **Kush mund të aplikojë?** | * Organizatat Jo-qeveritare (OJQ) * Odat dhe këshillat e ndryshme të themeluara sipas ligjit * Organizatat e paregjistruara * Individët (Studentët, Artistët, Sportistët etj.) |
| **8.** | **Promovimi i thirrjeve publike** | * Zyret e hapura për aplikantët * Sesione informimi nga KKSH * Rrjetet sociale, TV dhe radiot * Përmes partnerëve lokal * Intervista dhe paraqitja mediale nga KKSH |
| **9.** | **Format e përkrahjes (instrumentet) dhe shuma për grant** | * Shuma e granteve do të varet nga lloji i projekt propozimit dhe kapaciteti për zbatim, pra shuma e përkrahjes do të jetë e hapur për tu vlerësuar nga Komisioni Përzgjedhës. * Grantet mund të jenë mikro grante individuale (deri 1,000 EUR), të vogla (deri 5,000 EUR), të mesme (25,000 – 50,000 EUR) apo të mëdha (duke filluar nga 50,001 e më shumë). |
| **10.** | **Kushtet e aplikimit:** | * OJQ të regjistruara në Serbi * Përvoja dhe fushëveprimtaria relevante * Zotësi juridike, financiare dhe operacionale për zbatim të projektit * Për grantet e mëdha përvojë së paku 5 vjeçare * Përvojë paraprake me administrim të fondeve, sidomos për grantet e mesme dhe të mëdha * CV-të e stafit kyq përgjegjës për projektin   Ndalohet aplikimi i OJQ-ve dhe individëve të cilët mund të kenë konflikt interesi me Këshillin. |
| **11.** | **Kriteret e përzgjedhjes:** | 1. Relevanca e projektit me kërkesat e thirrjes 2. Kapaciteti për zbatim të propozimit/projektit 3. Arsyeshmëria e buxhetit. |
| **12.** | **Periudha e zbatimit** | Deri në 10 Muaj |
| **13.** | **Partneriteti** | * Aplikuesit për grante të mëdha duhet të kenë së paku një partner tjetër që bart një pjesë të aktiviteteve dhe përgjegjësive të projektit. |
| **14.** | **Si të aplikohet? Dokumentet e nevojshme** | Të gjitha aplikimet duhet të bëhen në formë elektronike.   1. Koncept Propozimi + CV-të (për mikro grantet, grantet e vogla dhe të mesme) 2. Forma e plotë aplikimit dhe draft buxheti (për grantet e mëdha) + CV-të   Thirrjet publike, dokumentet për aplikim si dhe të gjitha informatat tjera, përfshirë afatin për aplikim do të publikohen në webfaqen [www.kksh.org](http://www.kksh.org)  Për informata dhe aplikim emaili [kksh.lugina@outlook.com](mailto:kksh.lugina@outlook.com) |
| **15.** | **Shpenzimet e pranueshme** | Shpenzimet e pranueshme përfshijnë:   * Organizimi i trajnimeve (në mënyrë të veçantë duhet të identifikohet lloji dhe çmimi i secilit shërbim); * Materialet shpenzuese; * Kostot e përfaqësimit që kanë të bëjnë me organizimin aktiviteteve të projektit (duke treguar qëllimin dhe numrin e pritshëm të pjesëmarrësve); * Shpenzimet e pagave dhe pagesave për menaxherët e projektit/programit, të konsulentëve të projektit nga organizatat dhe/ose partnerët e jashtëm të përfshirë në projekt (kontratat e të drejtave të autorit dhe të drejtave pronësore, kontratat tjera, kontratat e punësimit), duke specifikuar emrin e personave të angazhuar, kompetencat e tyre profesionale, numrin e ditëve ose muajve të angazhimit dhe shumën ditore/mujore bruto të kompensimit; * Shpenzimet e komunikimit (shpenzimet e telefonit, internetit, transportit etj.) këto shpenzime duhet të jenë të para përcaktuara; * Kostoja për prokurimin e pajisjeve të nevojshme për zbatimin e projektit/programit, i cili duhet të jetë i përcaktuar nga lloji dhe shuma; * Shpenzimet e udhëtimit jashtë vendit; * Shpenzimet për transportin dhe akomodimin (aty ku është e nevojshme duke e specifikuar numrin e njerëzve, destinimin, shpeshtësinë dhe qëllimin e udhëtimit dhe llojin e transportit publik, llojin e akomodimit dhe numrin e netëve); * Kosto të tjera që lidhen drejtpërdrejt me zbatimin e aktiviteteve të projektit; |
| **16.** | **Shpenzimet e papranueshme** | Shpenzimet e pa-pranueshme përfshijnë:   * Investimet në kapital, infrasktruturë apo kredi për investime, fonde të garancisë; * Vetura dhe gjeneratorë * Blerja e patundshmërive * Shpenzimet e interesit për borxhin; * Gjobat në trafik, ndëshkimet financiare dhe shpenzimet e procedurave gjyqësore; * Pagesa e bonuseve për punonjësit; * Kostot që tashmë janë të financuara nga burime publike apo shpenzime në periudhën e projektit të financuar nga burime të tjera; * Blerja e pajisjeve të përdorura, makineri dhe mobilje; * Donacionet bamirëse; * Kredi për organizata të tjera apo individ; * Kostot e tjera që nuk janë të lidhura direkt me përmbajtjen dhe objektivat e projektit; |
| **17.** | **Kontrolli Administrativ** | Të gjitha aplikacionet do ti nënshtrohen kontrollit administrativ paraprakisht nëse dokumentacioni është plotësuar dhe më pas dërgohen tek komisioni për vlerësime.  Në mungesë të dokumenteve, mund të ofrohet afat shtesë 48h për plotësim të dokumentacionit. |
| **18.** | **Procesi i përzgjedhjes dhe sistemi i ankesave** | Qeveria e Kosovës themelon një komision vlerësues të përbërë nga 3 anëtarë (2 nga Lugina dhe 1 nga Qeveria – persona me integritet, përvojë dhe ekspert të jashtëm) që kanë për detyrë të vlerësojnë projekt propozimet.  Personeli i dedikuar nga KKSH i kontrollon aplikacionet nëse plotësojnë kushtet formale të thirrjes publike (kontrolli administrative). Pas kontrollimit të gjitha aplikacioneve të pranuara, komisioni përgatit një listë të të gjitha aplikantëve që plotësojnë kushtet për tu vlerësuar përmbajtja e projekteve të tyre, dhe një listë të aplikantëve të cilët nuk i plotësojnë kushtet e përcaktuara me thirrje publike.  KKSH njofton me shkrim (e-mail) të gjithë aplikantët të cilët nuk i plotësojnë kërkesat dhe arsyet e refuzimit të aplikimit të tyre.    Në fazën e dytë do të bëhet vlerësimi i përmbajtjes së aplikimeve nga ana e Komisionit vlerësues. Çdo aplikacion i pranuar do të vlerësohet në bazë të formularit të vlerësimit dhe kritereve paraprakisht të caktuara. |
| **19.** | **Kalendari tentativ** | * Nënshkrimi i Memorandumit, 28 tetor, 2022 * Shpallja e thirrjes publike, 1 - 15 nëntor, 2022 * Afati i fundit per aplikim – 18 nëntor, 2022 * Vlerësimi 20 nëntor – 10 dhjetor, 2022 * Kontratat e para, 15-20 dhjetor, 2022 * Fillimi i zbatimit të projekteve 1 janar, 2023 |
| **20.** | **Kontraktimi** | Kontrata për grant mes përfituesve dhe Këshillit |
| **21.** | **Zbatimi, raportimi, monitorimi** | KKSH do të nënshkruaj kontrata granti me të gjithë përfituesit. KKSH do të kërkoj me kontrata raportim nga përfituesit dhe do të monitoroj zbatimin e tyre si nga përmbajtja ashtu edhe nga rregullsia financiare.  KKSH është përgjegjës edhe për të bërë promovimin e rezultateve të këtyre projekteve dhe të asistoj në përgatitjen e vizitave zyrtare në vendet e projekteve nga Qeveria e Kosovës. |
| **22.** | **Auditi dhe raportimi** | Të gjithë përfituesit e granteve duhet të dërgojnë raport narrativ e financiar te këshilli.  Projektet e mëdha (mbi 50,000 EUR) do të duhet të auditohen nga auditor të jashtëm dhe në fund të projektit së bashku me raportin final të dorëzohet raporti i auditit te Këshilli.  KKSH është përgjegjës për ti raportuar Qeverisë së Kosovës, përmes raporteve të rregullta 3 mujore. Si dhe, pas 1 viti të zbatimit të projektit ( 1 nëntor 2022 – 31 tetor 2023) KKSH obligohet të dorëzoj raporti vjetor narrativ e financiar që përfshin të shpenzimet operacionale si dhe përkrahjen për palët e treta përmes granteve, me theks në çështjet e adresuara dhe rezultatet e arritura. |